Huayang guo zhi/卷1

巴志 [Records of Ba]
一

昔在唐堯，洪水滔天. 鯀功無成，聖禹嗣興，導江疏河，百川蠲脩；封殖天下，因古九囿以置九州. 仰稟參伐，俯壤華陽，黑水、江、漢為梁州. 厥土青黎. 厥田惟下上. 厥賦惟下中. 厥貢璆、鐵、銀、鏤、砮、磬、熊、羆、狐、狸、織皮. 於是四隩劉、錢、《函》、張、吳、何、王等舊本皆作奧. 《函海》注云：「惠校改隩. 」廖本作隩. 既宅，九州攸宋、明刻本作逌. 清代刻本作攸. 古今字. 同，六府孔脩，元豐本作脩. 嘉泰本作修. 庶土交正，底劉、錢、《函》、廖本作厎. 張、吳、何、王本作底. 古慎字. 元豐本如此. 嘉泰本避孝宗諱缺一筆. 惠棟校改. 《函》、廖本同. 財賦，成貢中國. 蓋時雍之化，東被西漸矣.

歷夏、殷、周，廖本注：「當作歷虞夏殷. 脫虞字，衍周字. 」茲不取. 九州牧伯率職. 周文為伯，西有九國. 及武王克商，并徐合青，省梁合雍，而職方氏猶掌其地，辨其土壤，甄其「寶」〔貫〕利. 舊各本俱作寶利. 惠校改作貨利. 茲按，《周禮‧職方氏》：「乃辨九州之國，使同貫利. 」鄭玄注：「貫，事也. 謂九谷六畜等財用之事. 」常氏用《職方》文，則當是貫字. 茲改正. 迄於秦帝. 舊各本皆作「起於秦帝」. 惟廖本改起作迄，無說. 茲查《說文》走部：「起，能立也. 」「●，直行也. 」部：「●，古文起. 」「●，至也. 」蓋常氏謂職方之制，行至秦帝時. 後人寫訛為起. 惠校改作●，故廖本作迄也. 句斷. 漢興，高祖藉之成業. 〔武帝開拓疆壤〕，乃改雍曰涼，革梁曰益. 舊刻皆乃字上接高祖句. 當是有脫. 按《漢書‧地理志》：「武帝攘卻胡越，開地斥境，南置交阯，北置朔方之州. 兼徐、梁、幽、并、夏、周之制，改雍曰涼，改梁曰益，凡十三部. 」常氏實用其說，宛然原句，則其脫武帝一句明矣. 《水經注》卷三十三，引《地理風俗記》曰：「元朔二年，改梁曰益州. 以新啟犍為、牂柯、越嶲、州之疆壤益廣，故稱益云. 」茲據以補六字. 故巴、漢、庸、蜀屬益州. 至魏咸熙元年平蜀，始分益「州」〔之〕舊皆作州. 按「益州」既為州名，亦為州部屬郡名. 與巴、漢連稱，甚礙文義. 上益，亦不連州字. 此益下州蓋之字訛. 巴、漢七郡置梁州. 治漢中. 以相國參軍中山耿黼為刺史. 元康六年，廣「漢益」〔魏梁〕州，舊各本皆作「廣漢益州」. 廖本注云：「當作廣益梁州. 」今按：所廣者魏之梁州. 原文當是「廣魏梁州」. 傳鈔者因魏改廣漢為廣魏，每見廣魏字即改為廣漢. 展轉遂並訛梁益字也. 廣與益為一義. 廖本所注亦非. 茲改二字. 更割雍州之武都、陰平，荊州之新城、上庸、魏興以屬焉. 凡統郡「一十一」〔十二〕，縣五十八. 舊本盡作「凡統郡一十一」. 顧廣圻校云：「當云統郡一十二. 巴郡、巴東郡、涪陵郡、巴西郡、宕渠郡、漢中郡、魏興郡、上庸郡、新城郡、梓潼郡、武都郡、陰平郡. 縣五十八者，不數省. 」廖本據以入注. 漢晉人記數，十、百、千、萬上，例不著「一」字. 原文當作「郡十二」. 縣不數省者，謂如樂城、常安、宣漢，晉世已省併縣，不在五十八縣內.

二

《洛書》曰：「人皇始出，繼地皇之後，兄弟九人，分理九州，為九囿. 人皇居中州，制八輔. 」華陽之壤，梁岷之域，是其一囿；囿中之國，則巴蜀矣. 其分野，輿鬼、東井. 其君，上世未聞. 五帝以來，黃帝、高陽之支庶，世為侯伯. 及禹治水命州，巴、蜀以屬梁州. 禹娶於塗山，辛、壬、癸、甲而去. 生子啟，呱呱啼，不及視. 三過其門而不入室，務在救時. 今江州塗山是也，帝禹之廟銘存焉. 禹會諸侯於會稽，執玉帛者萬國，巴蜀往焉. 周武王伐紂，實得巴蜀之師，著乎《尚書》. 巴師勇銳，歌舞以淩殷人，「前徒」〔殷人〕倒戈. 舊各本不重殷人字，即無法句讀. 王本以「殷人倒戈」為句. 則上句無賓詞. 廖本用《武成》文，補「前徒」二字. 亦句無主語. 必作「殷前徒」乃可. 茲重「殷人」二字. 意乃足矣. 故世稱之曰，「武王伐紂，前歌後舞」也. 武王既克殷，以《函海》注云：「或改封. 」其宗姬「封」於巴，廖本姬下有封字. 他各本無. 按常氏原意，謂因有宗姬在巴，而予巴以子爵. 非謂封宗姬於巴. 於，在也. 巴既助伐紂有功，則何能更封宗姬奪其君位哉？抑或是巴冒姬姓往，武王以為宗姬也. 爵之以子. 古者，遠國雖大，爵不過子. 故吳楚及巴皆曰子. 此下，舊本或空格，或連. 顧廣圻校稿云「當提行另起」.

三

其地，東至魚復，西至僰道，北接漢中，南極黔涪. 土植五榖. 牲具六畜. 桑、蠶、麻、苧，舊刻本作紵. 茲從錢寫本作苧. 魚、鹽、銅、鐵、丹、漆、茶、蜜，靈龜、巨犀、山雞、白雉，黃潤、鮮粉，皆納貢之. 其果實之珍者，樹有荔支或本作芰. 蔓有辛蒟，園有芳蒻、香茗，給客橙、●. 舊本作●. 《函海》作葵，注云：「原訛●. 何本作葵. 劉、李本亦作●. 」廖本未改字，而有注云：「橙字當衍. ●當作. 即橙字. 」今按：給客橙，三字讀. ●即蓽茇. 說詳注. 其藥物之異者，有巴戟天、椒. 竹木之錢寫作貴. 者，有桃支、靈壽. 其名山有塗、籍、靈臺、石書、刊山. 其民質直好義. 土風敦厚，有先民之流. 原省韻字. 故其詩曰：「川崖錢寫作. 惟平，其稼多黍. 旨酒嘉穀，可以養父. 野惟阜丘，彼稷多有. 嘉穀旨酒，可以養母. 」其祭祀之詩曰：「惟月孟春，獺祭彼崖. 永言孝思，享祀孔嘉. 彼黍既潔，彼犧劉、李、廖本作犧. 他本作儀. 惟澤. 蒸命良辰，祖考來格. 」其好古樂道之詩曰：「日月明明，亦惟其名. 誰能長生，不朽難獲. 」又曰：「惟德實寶，富貴何常. 我思古人，令問令望. 」而其失，在於重遲魯鈍. 俗素樸，無造次辨麗之氣. 其屬有濮、賨、苴、共、奴、獽、夷、蜑之蠻.

四

周之仲世，雖奉王職，與秦、楚、鄧為比. 《春秋》魯桓公九年，巴子使韓服告楚，請與鄧為好. 楚子使道朔將巴客聘鄧. 鄧南鄙《左傳》此下有「鄾人」字. 攻而奪其幣. 巴子怒，伐鄧，敗之. 其後巴師、楚師伐申. 楚子驚巴師. 魯莊公十八年，巴伐楚，克之. 《左傳》作：「巴人叛楚而伐那處. 取之. 」魯文公十六年，巴與秦、楚共滅庸. 〔魯〕原脫. 按上桓、莊、文例. 當補. 哀公十八年，巴人伐楚，敗於鄾. 《左傳》作：「巴人伐楚，圍鄾. ……三月，楚公孫寧、吳由于薳固，敗巴師於鄾. 」是後，楚主夏盟，秦擅西土，巴國分遠，故於盟會希. 此下，張、吳、何、王本有與字. 當衍. 戰國時，嘗與楚婚. 「戰國時」，有誤. 說在注. 及七國稱王，巴亦稱王. 此下舊本或空格、或連. 茲提行. 下提行處同.

周之季世，巴國有亂. 將軍「有」此下廖本多一有字. 浙本擠刻增. 他各本無. 蔓子請師於楚，許以三城. 楚王救巴. 巴國既寧，楚使請城. 蔓子曰：「藉楚之靈，克弭禍難. 誠許楚王城. 將吾頭往謝之. 城不可得也. 」乃自刎，以頭授楚使. 〔楚〕王歎曰：「使吾得臣若巴蔓子，用城何為！」乃以上卿禮葬其頭. 巴國葬其身，亦以上卿禮.

周顯王時，「楚」〔巴〕國衰弱. 舊各本皆作「楚國」. 於文不應. 且顯王時楚國方強，祇巴已衰弱耳. 秦惠文王與巴、蜀為好. 蜀王弟苴〔侯〕私親於巴. 舊脫侯字. 按下文，當有. 廖本有注. 茲逕補. 巴蜀世戰爭，此下劉本提行. 錢、《函》、廖本空格. 他各本連. 審文意，不當斷句. 周慎王五年，蜀王伐苴. 「侯」舊各本均衍侯字為句. 審文，不當有. 苴侯奔巴. 巴為求救於秦. 秦惠文王遣張儀、司馬錯救苴、巴. 遂伐蜀，滅之. 儀貪巴、苴之富，劉、錢、《函》本作「巴道之富」. 傅增湘校劉本，以道為佳字. 茲不取，依元豐及張、廖本. 因取巴，湘本依《路史》作「巴丸王」斷句. 茲仍舊刻作執王，句下屬. 執王劉本作玉. 以歸. 置巴、蜀、及漢中郡. 分其地為〔四十〕一縣. 舊各本，張、吳、何、王、浙本作「為二縣」，劉、錢、《函》、廖本作「為一縣」. 廖本一下注云「當衍」. 皆不成文. 查《漢書‧高帝紀》「王巴、蜀、漢中四十一縣」. 是秦置此三郡時，共有四十一縣. 《常志》據之. 舊傳鈔者脫上二字也. 茲補. 顧觀光《校勘記》作三十二縣. 其說云：「宋本脫去「三十」二字. 俗本改一為二. 廖校遂欲刪去此字. 皆失考也. 今依《路史‧太昊紀》注補正. 」查《路史》羅苹注，引《華陽國志》云：「順王五年，張儀、司馬錯伐蜀. 因取巴地. 分為三十二縣. 」（未遵原文. 又誤慎為順. ）又查《史記‧高帝紀》「王巴蜀漢中」句下無縣數. 有《集注》引「徐廣曰：三十二縣」. 廣，劉宋人，應曾見《常志》，故所說與羅苹引數合. 大抵，宋元豐本，依羅苹所見本，而脫「三十」字. 嘉泰本改從《漢書》，作四十一縣，亦復脫「四十」字. 故張本只作「二縣」，劉本只作「一縣」. 《漢書》作「四十一縣」者，秦滅巴、蜀、苴，以其地置三十二縣. 漢中為秦舊郡，時存九縣. 高帝為漢王，王巴、蜀與漢中三郡，固應是四十一縣. 若僅言分巴、蜀地置縣，乃當是三十二縣. 此文既係統蜀、巴、漢中三郡言之，則當以四十一縣為正. 徐廣、羅苹所據，亦誤本也. 儀城江州. 司馬錯自巴涪水，取楚商於地，為黔中郡.

五

秦昭襄王時，白虎為害，自「秦」〔黔〕、舊各本皆作秦字. 按，下言「四郡」，則此字當指黔中郡. 《後漢書》作秦，緣音訛也. 後人不知秦有黔中郡，又援《范書》改訛耳. 蜀、巴、漢患之. 秦王乃重募國中：「有能煞古殺字. 《函海》注云「應作殺」. 虎者邑萬家，金帛稱之. 」於是夷朐忍李本作. 廖仲、藥何、射虎秦精等乃作白竹弩於高樓上，射虎. 中頭三節. 李本作箭. 《太平廣記》引作矢. 白虎常從群虎，瞋恚，盡搏煞群虎，大呴《太平廣記》引作吼. 古音義並通. 而死. 秦王嘉之「白」〔曰〕：錢本作曰，據改. 「虎歷四郡，害千二百人. 一朝患除，功莫大焉. 」欲如約，舊本作要. 《函海》注「當作約」. 廖本作約. 義同. 「王」舊有王字，茲刪. 嫌其夷人. 《太平御覽》引作「以其夷，不欲封」. 乃刻石為盟要：復夷人頃田不租，十妻不算；傷人者，論；《廣記》引作「不論」. 煞人雇《函海》注云：「劉、吳、何、李本作顧. 」死，當有納字. 倓錢《廣記》引作「不死」. 無「倓錢」字. 盟曰：「秦犯夷，輸黃龍當作瓏. 一雙. 《廣記》引作「黃金一兩」. 夷犯秦，輸清酒一鍾. 」夷人安之. 漢興，亦從高祖定亂，元豐與廖本作亂. 嘉泰與明清各本作秦. 當作亂. 有功. 高祖因復之，專以射「白」虎為事. 舊各本虎上有白字. 疑衍. 戶歲出賨錢口四十. 故世號白虎復夷. 一曰板楯蠻. 今所謂●頭虎子者也.

漢高帝滅秦，為漢王，王巴、蜀. 閬中人范目，有恩信方略，知帝必疑當作欲. 定天下，說帝，為募發賨民，《太平御覽》無說字. 作「為帝募發賨民」. 要與共定秦. 秦地既定，封目為長安建章鄉侯. 帝將討關東，賨民皆思歸；帝嘉其功而難傷其意，遂聽還巴. 謂目曰：「富貴不歸故鄉，如衣繡夜行耳. 」徙封閬中慈鄉侯. 《蜀都賦注》引《風俗通》作「慈鳧鄉侯」. 目固辭. 乃封渡沔「縣」侯. 舊本侯上皆有縣字. 古無渡沔縣. 且目辭鄉侯，則渡沔為名號侯也. 縣字衍. 故世謂：「〔三秦〕亡「秦」，范三侯」也. 廖本改作「亡秦范三侯也」. 范目功在率賨人助漢滅封於秦地之雍、塞、翟三國. 非亡秦. 此其鄉人謂目滅三國亦三度封侯耳. 三秦非秦. 廖改非是. 目復〔請〕除民羅、朴、昝、鄂、度、夕、龔七姓不供租賦. 《蜀都賦》注引《風俗通》作「並復除目所發賨之盧、朴、沓、鄂、度、夕、襲七姓不供租賦. 」今按：目無權免除七姓租賦. 當脫有請字. 復與除，義有分別. 閬中有渝水. 賨民多居水左右，天性勁勇；初為漢前鋒，陷陣，銳氣喜舞. 帝善之，曰：「此武王伐紂之歌也. 」乃令樂人習學之. 今所謂《巴渝舞》也.

天下既定，高帝乃分巴、〔蜀〕舊脫蜀字. 依下文當補. 置廣漢郡. 孝武帝又兩割置犍為郡. 故世曰「分巴割蜀，以成犍、廣」也.

六

自時厥後，五教雍和，秀茂挺逸. 英偉既多，而風謠旁作. 故朝廷有忠貞盡節之臣，鄉黨有主文歌詠之音. 巴郡譙君黃，仕成哀之世，為諫議大夫. 《函海》注云：「當去議字」. 查考《後漢‧百官志》光祿勳屬，有光祿大夫、太中大夫、中散大夫、諫議大夫，與議郎等官. 「諫議大夫注」：「武帝元狩五年置諫大夫為光祿大夫，世祖中興以為諫議大夫. 」《函海》據此為說也. 然本書目錄作「太中大夫. 」《後漢‧獨行傳》作「中散大夫」. 數進忠言. 後違避王莽. 又不仕公孫述. 述怒，遣使賚藥酒以懼之. 君黃笑曰：「吾不省藥乎？」其子瑛，納錢八百萬，得免. 國人作詩曰：「肅肅清節士，執德寔固貞. 違惡以授命，沒世遺令聲. 」巴郡陳紀山，為漢司隸校尉，嚴明正直. 西虜獻眩，王庭試之，分公卿以為嬉. 《函海》以眩王斷句. 謂其人技絕高，號為眩王也. 顧槐三校云「當作眩人」. 亦是於王字斷句. 查《後漢書‧陳禪傳》作：「永寧元年，西南夷撣國王獻樂及幻人，能吐火，自支解，易牛馬頭. 明年元會，作之於庭. 安帝與群臣共觀，大奇之. 」《史記‧大宛傳》亦言「黎軒善眩人」. 均不稱彼人為眩王. 漢庭自合稱「王庭」. 眩句斷. 紀山獨不視. 京師稱之. 巴人歌曰：「築室載直梁，國人以貞真. 邪娛不揚目，枉行不動身. 奸張、吳、何、王本作姦. 劉、錢、《函》本作. 下同. 軌辟舊各本作僻. 《函海》注云「應作辟」. 避、辟字通. 茲依廖本. 乎遠，理義協乎民. 」巴郡嚴王思，劉、李本嚴作莊. 他各本作嚴. 為揚《函海》本揚字多作楊. 上揚同. 州刺史，惠愛在民. 每當遷官，吏民塞路攀轅，詔遂留之. 居官十八年卒，百姓若喪考妣. 義送者賚錢百萬，欲以贍王思家. 其子徐州刺史〔羽〕據《目錄》補. 不受. 送吏義崇不忍持還，乃散以為食，食行客. 巴郡太守汝南應季先善而美之，乃作詩曰：「乘彼西漢，潭潭其淵. 君子愷悌，作民二親. 沒世遺愛，式鏡後人. 」

漢安帝時，巴郡太守連失道. 國人風之曰：「明明上天，下土是觀. 帝選元后，求定民安. 孰可不念，禍福由人. 願君奉詔，惟德日親. 」永初中，廣漢、漢中羌反，虐及巴郡. 《太平御覽》引《益部耆舊》記此事在中平五年. 是誤. 有馬妙祈妻義，王元憒妻姬，趙蔓君妻華《目錄》蔓作雲. 夙喪夫，執共劉、李、《函》、錢作恭. 姜之節，守一醮之禮，號曰「三貞」. 遭亂兵迫匿，懼見拘辱，三人同時自沈於西漢水而沒. 死，當衍. 有黃鳥鳴其亡處，徘徊焉. 亡字，張、吳、何、王本作葬. 國人傷之，乃作詩曰：「關關黃鳥，爰集於樹. 窈窕淑女，是繡是黼. 惟彼繡黼，其心匪石. 嗟爾臨川，邈不可獲！」永建中，泰山吳資元約為郡守，舊各本訛泰作秦. 《函海》注「應作泰」. 廖本作泰，是. 屢獲豐年. 民歌之曰：「習習晨風動，澍雨潤乎苗. 我后卹時務，我民以優饒. 」及資遷去，民人思慕，又曰：「望遠忽不見. 惆悵嘗徘錢寫作●. 張、吳、何、王本作伭. 劉、李、《函》、廖、浙本作徘. 徊. 恩澤實難忘，悠悠心永懷. 」

孝桓帝時，河南李盛仲和為郡守，貪財重賦. 國人刺之曰：「狗吠何諠諠，有吏來在門. 披衣出門應，府記欲得錢. 語窮乞請期，吏怒反見尤. 旋步顧家中，家中無可「為」與. 舊本皆作與. 思往從鄰貸，鄰此下，錢寫衍步字. 人已舊各本作以. 疑是字變. 廖本作已. 得《常志》原字. 言匱. 舊皆訛作遺. 廖本作匱. 蓋顧校改之佳字也. 上與「思往」文協. 下與悴字韻協. 錢錢何難得，令我獨憔悴！」漢末政衰，牧守自擅，民人思治，作詩曰：「混混濁沼魚，習習激清流. 溫溫亂國民，業業仰前《函海》作有，並注云：「劉、吳、何、李本作前. 」實則他各本俱作前. 脩. 」疑當作休. 其德操、仁義、文學、政幹，若洛下閎、任文公、馮鴻卿、龐宣孟、玄清代刻本避諱作元. 文和、玄賀字，《東觀記》作文宕. 《輿地廣記》作「文若」. 趙溫柔、龔升侯、《目錄》作叔侯. 李本亦作叔. 他各本作升. 隸書叔字與升易混，名調，則作升是. 楊文義等，播名立事，言行表世者，不勝次載「者」當衍. 也.

七

孝安帝「元」〔永〕初三年，舊作元初. 茲依《後漢書》改正. 涼吳、何、王本訛作梁. 州羌入漢中，殺太守董炳，擾動巴中. 中郎將尹就討之，〔連年〕依《後漢書‧王堂傳》補二字. 不克. 益州諸郡皆起兵禦之. 三府舉廣漢王堂為巴郡太守. 下省堂字. 撥亂致治，進賢達士. 貢孝子嚴永，隱士黃錯，名儒陳髦，俊士張璊，元豐本作璜. 浙本改從. 他各本及《目錄》皆作璊. 廖本注云：「以後書訂之，璊當作湍. 」皆至大位. 益州刺史張喬，表其尤異. 徙右扶風. 民為立祠.

孝桓帝以并州刺史泰舊各本作秦. 廖本作泰. 山但望「字」伯闔為巴郡太守. 舊各本望下有字字. 按本書通例. 不當有. 懃錢寫作勤. 卹民隱. 郡文學掾宕渠趙芬，掾張、吳、何、王本無此字. 劉、李、錢、《函》、廖本有. 浙本剜補. 弘農馮尤，墊江龔榮、王祈、李溫，臨江嚴就、胡良、文愷，安漢陳禧，閬中黃閶，江州「毋」母《函海》作毋，注云「何李本作母」. 劉本作毋. 廖作毋. 成、陽譽、喬就、張紹、牟存、平直等，詣望自訟曰：「郡境廣遠，千里給吏. 兼將人從，冬往夏還. 夏單冬複. 惟踰時之役，懷怨曠之思. 其「昏」憂明清舊本作憂. 惠校改昏. 《函海》注云「應作昏」. 廖本與浙本改昏. 按：憂，謂家人疾病，行役人不得聞見. 昏謂婚事，當預定其期，無礙于行役. 不當改. 喪吉凶，不得相見. 解緩補綻，下至薪菜之物，無不躬買於市. 富者財得自供. 貧者無以自久. 劉、李本作支. 是以清儉，夭枉不聞. 加以水陸艱難，山有猛禽；舊本皆作禽. 廖本作獸. 《函海》亦注云「當作獸」. 今按禽字古義通用於鳥與獸. 無庸改. 思迫期會，隕身江河，投死虎口. 咨嗟之歎，歷世所苦. 天之應感，乃遭明府，欲為更新. 童兒匹婦，懽喜相賀：「將去遠就近，釋危蒙安. 」縣無數十，人無遠邇，恩加未生，澤及來世. 巍巍之功，勒於金石. 乞以文書付計掾史. 人鬼同符，必獲嘉報. 芬等幸甚. 」望深納之. 郡戶曹史枳顧廣圻校稿云：「枳是縣. 下脫史名. 」今按：巴郡戶曹掾姓史名枳耳. 戶曹，猶功曹、賊曹，掾字省. 白望曰：「芬等前後百餘人，歷政《函海》注云「應作証」. 今按歷政猶云歷任太守時耳. 訟訴，未蒙感悟. 劉、李、錢、《函》、廖本作寤. 他各本作悟. 古音義通. 明府運機當作璣. 《尚書》「璿璣玉衡，以齊七政」. 布政，稽當皇極. 為民庶請命救患，德合天地，澤潤河海. 開闢以來，今遇慈父. 經曰：「奕奕梁山，惟禹甸之. 有倬其道，韓侯受命. 」比隆等盛，於斯為美. 」

永興二年，三月甲午，望上疏曰：「謹按《巴郡圖經》境界南北四千，東西五千，周萬餘里. 屬縣十四. 鹽鐵五官，各有丞史. 戶四十六萬四千七百八十. 口百八十七萬五千五百三十五. 遠縣去郡千二百至千五百里. 鄉亭去縣，或三四百，或及千里. 土界遐遠，令尉不能窮詰姦凶. 時有賊發，督郵追案，十日乃到. 賊已遠逃，蹤跡「滅」絕〔滅〕. 廖本倒作滅絕. 罪錄逮捕，吳、何、王本脫錄字. 他本有. 浙本剜補. 疑當作錄罪. 證驗文書，詰訊，即從春至冬，不能究訖. 繩憲未加，或遇德令. 是以賊盜公行，姦宄不絕. 〔郡掾龔〕榮等，舊各本省榮姓與職名. 記述文，承上可省. 此為錄望原《疏》，則不可省. 故補三字. 及隴西太守馮含、上谷太守陳弘按《士女目錄》，作上庸太守. 說：往者，至有劫廖本作劫，閬中令楊殷、終津侯姜吳、何本訛作美. 昊，傷尉蘇鴻、彭亭侯孫魯、雍亭侯陳已、殷侯樂普. 又有女服賊千有餘人，布散千里，不即發覺，謀成乃誅. 其水陸覆害，煞《函海》注云「應作殺」. 郡掾枳謝盛、「塞」蹇元豐本作蹇. 他各本作塞. 《函海》注云「塞疑蹇」. 威、張御，魚復令尹尋，主簿胡直，若此非一. 給吏休謁，往還數千. 原省里字. 閉囚須報，或有彈劾，動便歷年. 吏坐踰科，恐失冬節，侵疑先死. 如當移傳，不能何、王、浙本作不得. 待報，輒自刑戮. 或長吏忿怒，冤枉弱民，欲赴訴郡官，每憚還往. 太守行桑農，不到四縣. 刺史行部，不到十縣. 郡治江州，時有溫風. 遙縣客吏，多有疾病. 地勢剛險，《水經注》作「側險」. 廖本注云「當作側」. 皆重屋累居，數有火害. 又不相容，結舫水居五百餘家. 承三江之會，廖本注三字下云「當作二. 見《水經注》」. 今按三江，謂三大河谷. 內水、外水與合流後之長江. 舟人結幫，各從一水，不相參越. 直至近世，猶是三幫. 故其人習稱「三江」. 此不可緣地理概念說為二江也. 夏水漲盛，壞散顛溺，死者無數. 而江州以東，濱江山險，其人半楚，〔精敏輕疾〕「姿態敦重」. 墊江以西，土地平敞，〔姿態敦重〕「精敏輕疾」. 舊各本誤易二句. 《漢書‧地理志》論楚俗云「急疾有氣勢」. 論吳俗云「輕死易發」. 又曰「吳粵與楚接比，數相兼并，故民俗略同」. 此楚人輕疾之驗也. 蓋操舟之民，無不輕疾. 經商之民，無不精敏. 而農戶儒士，態度無不敦重. 上文論巴風俗，以「重遲、魯鈍，素樸無造次辨麗之氣」為失. 所指皆墊江以北之人也（參看３章注）. 故知《但望疏》原語，「精敏輕疾」承其人半楚言. 「姿態敦重」承墊江以上言也. 茲移正. 上下殊俗，情性不同. 敢欲分為二郡：一治臨江. 一治安漢. 各有桑麻丹漆，布帛魚池. 鹽鐵足相供給. 兩近京師. 榮等自欲義出財帛，造立府寺. 不費縣官，得百姓懽心. 何、李本作娛. 孝武以來，亦分吳蜀諸郡. 聖德廣被，民物滋繁. 增置郡土，釋民之勞，誠聖主之盛業也. 臣吳、何本脫此字. 浙本剜補. 雖貪大郡以自優「假」〔暇〕，廖本作假，誤. 不忍小民顒顒蔽隔，謹具以聞. 」朝議未許. 遂不分郡. 分郡之議，始於是矣. 「哉」舊各本有哉字. 廖本無. 《函海》注云：「李本無哉字. 各本有. 或作漢. 此下吳、何本連. 」蓋張佳胤改哉作漢下連順桓句讀也. 李、廖本刪之，是.

八

順桓之世，板楯數反. 考當作靈帝之世，列在下條之後. 詳注釋. 太守蜀郡趙溫，恩信降服. 於是宕渠出九穗之禾，朐忍有連理之木.

光和二年，板楯復叛，攻害三蜀、漢中，州郡連年苦之. 天子欲大出軍. 張、吳、何、王本倒作「出大軍」. 時征役疲弊. 問益州計曹，考以方略. 劉、李、錢、《函》本作計略. 益州計曹掾當從《范史》作「漢中上計」. 程包《先賢志》作苞. 《士女目錄》同. 《范史》同此作包. 對曰：「板楯七姓，以射「白」虎為業，立功先漢. 《後漢書‧南蠻西南夷列傳》「板楯蠻夷」條引作「射殺白虎立功，先世復為義人」. 《通鑑》繫在光和五年七月. 引作「自秦世立功，復其租賦」. 皆不同于此文. 按上文，射白虎在秦世. 一次而絕，不得云「以射白虎為業」. 當是傳鈔者衍白字. 本為義民. 復除徭役，但出賨錢，口歲四十. 其人勇敢能戰. 昔羌數入漢中，郡縣破壞，不絕若線. 後得板楯，來虜彌廖本注云「當作殄」. 盡. 《後漢書》引作「羌死敗殆盡」，《通鑑》同. 號為神兵. 羌人畏忌，傳語種輩，勿復南行. 後建「寧」〔和〕宋明舊本皆有小注云《後漢書》作「建和」. 考當作和. 茲逕改. 二年，劉本二年提行. 謬. 羌復入漢，牧守遑遑. 賴板楯破之. 若微板楯，則蜀、漢之民為左衽矣. 前車騎將軍馮緄南征，雖授丹陽吳、何、王本訛作楊. 精兵，亦倚板楯. 近益州之亂，朱龜以并涼勁卒討之，無功；太守李顒以板楯平之. 忠功如此，本無惡心. 長吏鄉亭，更賦至重；僕役過於奴婢，箠楚「降」隆舊本作隆. 廖本改作降，失其義. 隆，多也，猶勝. 然疑是酷字鈔訛. 《後漢書》作「僕役箠楚，過于奴虜」. 於囚虜；至乃嫁妻賣子，或自剄割. 陳州郡，牧守不理. 去闕庭遙遠，不能自聞. 含怨呼天，叩心窮谷. 愁於賦役，困於刑酷，邑域相聚，以致叛戾. 非有深謀至計，僭號不軌. 但選明能牧守，益其資穀，安便賞募，從其利隙，自然安集. 不煩征伐也. 昔中郎將尹就伐羌，擾動益部. 百姓諺云：「虜來尚可，尹將殺我！」就徵還後，羌自破退. 如臣愚見權之，遣軍不如任之州郡. 」天子從之，遣太守曹謙，宣詔降赦. 一朝清戢.

九

獻帝初平「元」〔六〕年，舊本皆作「初平元年」. 劉昭《郡國志》注引譙周《巴記》作「初平六年」. 茲據改. 初平元年劉焉初入蜀. 五年，焉卒，子璋為牧，乃得分郡. 初平五年改元興平. 淺人以為初平無六年，妄以為是元字訛而改之也. 蓋蜀亂道閉，頒朔不至，蜀人猶奉初平年號. 六年，即興平二年也. 征東中郎將安漢趙穎卷五作趙韙. 《三國志》、《後漢書》並同. 然舊刻各本於此皆作穎. 當時人有改名習，後史每並存之. 本書多見. 建議分巴為二郡. 穎欲得巴舊名，故白《函海》本小注云：「惠校改曰，非是. 劉本作曰. 」益州牧劉璋，以墊江以上為巴郡，江南龐羲為太守，治安漢. 此下有脫. 脫江州以東郡名與治所. 然亦可省. 茲但補兩字. 〔璋更〕以江州至臨江為永寧郡，朐忍至魚復為固陵郡，巴遂分矣.

建安六年，魚復蹇胤宋本避太祖諱缺筆，明本均作. 清各本又避諱作允. 或亦缺筆. 白璋，爭巴名. 璋乃改永寧為巴郡，以固陵為巴東，徙當作改. 羲為巴西太守. 是為三巴. 於是涪陵謝本白璋，求「以」〔分置〕丹興、漢髮二縣，〔以涪陵〕為郡. 舊本皆作「求以丹興漢髮二縣為郡」. 查兩漢無此二縣. 謝本亦必不願失涪陵為郡. 應是舊有脫亂. 茲補四字，移以字，以通其意. 〔璋〕初以為巴東屬國. 後遂為涪陵郡. 此下，舊本連接《巴郡序》. 茲斷章. 並補巴郡字另起.

十

〔巴郡，舊屬縣十四. 郡〕分後，屬縣七，戶二萬. 舊各本分字誤連上文. 顯有脫謬. 茲分章，並補八字. 去洛三千七百八十五里. 東接朐忍. 西接「蔣」符縣. 舊各本皆作「蔣縣」. 廖本注「當作符」. 茲改. 南接涪陵. 北接安漢、德陽. 巴子時雖都江州，或治墊江，或治平都. 後治閬中. 其先王陵墓多在枳. 其畜牧在沮，今東突硤下畜沮是也. 又立市於龜亭北岸，今新市里是也. 其郡東枳，疑原作「東至枳」. 有明月硤，廣德嶼，〔及雞鳴硤〕. 廣德嶼下，顧廣圻校稿批「《水經注》黃葛峽」六字. 廖本注云：「此有誤也. 以《水經注》訂之，當作黃葛峽. 故下文言巴亦有三硤. 《續漢志》注引此作廣德嶼. 當是傳寫之誤. 李又依彼誤改此耳. 」今按：《水經注》明白定為黃葛、明月、雞鳴三峽. 以今地理考之，黃葛峽即東突峽，今云銅鑼峽. 明月峽外有離堆曰尖山子，即廣德嶼. 雞鳴峽在枳縣界. 應是舊本脫「雞鳴峽」耳. 茲補四字. 故巴亦有三硤. 巴楚數相攻伐，故置扞關、陽關及沔關. 漢世，郡治江州巴水北，有甘張、吳、何、王本作柑. 古今字. 橘官，今北府城是也. 後乃「遷」還廖本作遷. 南城.

劉先主初以江夏費瓘《水經注》作觀. 《三國志》亦屢見費觀. 《三國志‧楊戲傳》字賓伯. 當以觀字為正. 為太守，領江州都督. 後都護李嚴更城大城，周迴十六里. 欲穿城後山，自汶江通水入巴江，使城為州. 李本作洲. 古今字. 求以五郡舊作都. 顧廣圻校，依《水經注》改作郡. 廖本同. 置巴州. 丞相諸葛亮不許. 亮將北征，召嚴漢中. 故穿山不逮. 然造蒼龍、白虎門. 別郡縣倉皆有城. 嚴子豐廖本依《三國志》改豐. 舊各本作農. 下同. 代為都督. 豐解後，梓潼宋本與劉、李、錢、《函》本訛作漠. 李福為都督. 延熙中，車騎將軍鄧芝劉、錢、《函》本作艾. 《函海》注云：「吳、何本作文. 《鄧艾碑》作乂. 李本作芝. 」廖本同《三國志》作芝. 為都督，治陽關. 十七年，省平都、樂城、常安.

咸熙元年，但四縣. 以鎮西參軍隴西怡思和為太守，廖本怡上有小注云「當有脫」. 蓋疑其人名怡字思和，脫姓也. 今按，怡自是姓，未見為脫. 下文二部句無動詞，乃真脫領字也. 〔領〕二部守軍.

十一

江州縣郡治. 塗山，有禹王祠及塗后《水經注》字作君. 祠. 北水有銘書，詞李本作祠. 云：「漢初，犍為張君為太守，忽得仙道，從此升度. 」錢、吳、何、《函》、王本作渡. 劉、李、廖本作度. 今民曰張府君祠. 縣下有清水穴. 巴人以此水為粉，則膏暉鮮芳；貢粉京師，因名粉水. 故世謂「江州墮「休」〔林〕劉、李、錢、《函》本作休. 張、吳、何、王、浙本作林. 廖本亦作休而注云「當作林」. 粉」也. 有荔支元豐、《函海》本作支. 他各本作枝. 廖本作芰. 園. 至熟，二千石常設廚膳，命士大夫共會樹下食之. 縣北有稻田，出御米；《函海》作朱. 注云「劉、吳、何、李本作米」. 陂池出蒲蒻藺劉、李本作蘭. 他各本皆作藺. 席. 其冠族有波、鈆、「毋」〔母〕、謝、然、●、李本作蓋. 楊、白、上官、程、常，世有大官也.

枳縣郡東四百里，治涪陵水會. 土地确瘠. 時多人士. 有章、常、連、黎、牟、陽，舊各本作楊. 廖本作陽. 郡冠首也.

臨江縣枳東四劉、李、吳、何、錢、《函》、王、浙本作西. 元豐、張、廖本作四. 百里. 接朐忍. 顧廣圻校稿據《水經注》卷三十三引，於接上補東字. 然可省. 有鹽官，在監塗何本作除. 二溪，一郡所仰. 其豪門亦家有鹽井. 「又」各本有又字. 當衍. 嚴、甘、文、楊、杜為大姓. 晉初，文立實作常伯，納言左右. 楊宗符廖本注云「當作有」. 稱武「隆」〔陵〕. 舊各本皆作隆. 廖本於此注云「當作陵. 讀以「楊宗有稱武陵」六字為一句. 《後賢志》及《目錄》宗作崇」. 今按：楊宗事在《大同志》. 平吳前任武陵太守，有稱. 隆字應訛. 符字未謬. 不改. 〔甘寧輕俠殺〕人，在吳為孫氏虎臣也. 舊各刻本皆以人字與武隆字連. 廖本於此注云：「按，此有誤也. 考《三國志‧甘寧傳》云：「巴郡臨江人也. 」當是人上脫「甘寧縣」三字. 」今按：常氏先舉臨江五大姓，下乃以文立、楊宗、甘寧為之疏證. 文、楊不贅縣人字，何得獨施于甘寧？查《甘寧傳》，其人蓋巴地大盜也. 然為孫氏虎臣，著於陳壽《贊語》. 常氏標榜人物，偏重忠節孝義. 故《巴郡士女》不收趙韙. 而此疏證亦不舉嚴顏. 於甘寧、臧否兼及，而列之舉末. 所闕，蓋貶寧語. 茲用《裴注》引韋曜《吳書》，補五字.

平都縣蜀延熙時省. 大姓殷、呂、蔡氏.

墊江縣郡西北「中」〔內〕水舊本盡作中水. 中水，今沱江. 從來各書皆以涪江為內水. 墊江在涪入嘉陵處. 當是舊誤作中. 四百里. 有桑蠶牛馬. 漢時，龔榮以俊才為荊州刺史. 後有龔揚、趙敏，以元豐本有以字. 廖本亦有. 他本無. 令德為巴郡太守. 淳于長寧錢寫本無寧字. 他各本有. 雅有美貌. 《函海》作. 古今字. 黎、夏、杜，皆大姓也.

樂城縣在西州江三百里. 延熙十七年省. 此下，宋明各本皆連，不提行. 廖本於各縣名皆提行，下空二格.

常安縣亦省.

十二

巴東郡，先主入益州，改為江關都尉. 建安二十一年，以朐忍、魚復、此下錢寫本有空格，明有脫字. 《函海》本與顧廣圻校稿並謂是漢豐字，按後文，當是. 《函海》注謂「劉吳何李本無空位」，蓋誤以宜都為縣，成六數也. 〔漢豐〕、羊渠，此下，張、吳、何、王本有小注云「按《晉志》，巴東郡有宕渠」. 何焯過錄元豐本泐之，是. 宕渠在巴西郡. 及宜都之巫、北井六縣為固陵郡. 武陵康立為太守，〔治故陵溪會〕. 何焯校元豐本，此下有五空格. 當是原有「郡治固陵邑」，或「治羊渠水會」五字，嘉泰本以治不在縣闕之. 太守治不在縣，古曾有之. 故補. 又，《函海》本為字下注云：「似宜加漢豐二字. 」原在魚復字下，重刻時誤寫於此也. 章武元年，朐忍徐「惠」〔慮〕、據錢本改. 魚復蹇機，以失巴名，上表自訟. 先主聽復為巴東. 南郡輔匡宋、清並避廟諱缺筆. 為太守. 先主征吳，於夷道還，薨斯郡. 以尚書令李嚴為都督，造設圍戍. 嚴還江州，征西將軍汝南陳到為都督. 到卒官，以征北大將軍南陽宗預為都督. 預還，內領軍襄陽羅獻為代. 蜀平，獻仍其任，拜淩江將軍，領武陵太守. 《三國志‧吳書》《晉書》並作羅憲. 又淩江，《晉書》作陵江. 劉、張、吳、何、《函海》本作淩江.

泰始二年，當作延熙元年. 按《吳書‧孫休紀》「永安七年，進兵巴東」. 即魏滅蜀年也. 《晉書‧羅憲傳》「泰始初入朝」，在敗吳師後. 《通鑑》不誤. 吳大將步闡、《吳書》作步協. 當是闡受命，以弟代行. 唐咨攻獻，獻保城. 咨西侵至朐忍. 故蜀尚書郎巴郡楊宗告急於洛，未還，獻出擊闡，大破之. 〔闡〕、廖本無此字，他各本俱有. 咨退，獻遷監軍、假節、安南將軍，封西鄂侯. 入朝，加錫御蓋朝服. 吳武陵太守孫恢寇南浦，安蠻護軍楊宗討之，退走. 〔獻〕因表以宗為武陵太守，住南浦；誘卹武陵蠻夷，得三縣初附民. 獻卒，以犍為太守天水楊攸為監軍. 攸遷涼張、吳、何、王本作梁. 州刺史，朝議以唐彬及宗為代. 「晉」當衍. 晉人在晉朝舉晉年號，不當贅晉字. 惟如是其在蜀撰《巴漢志》舊文，乃當有. 武帝問散騎常侍文立曰：「彬、宗孰可用？」立對曰：「彬、宗俱立事績，在西不可失者. 然宗才誠佳，有酒嗜. 彬亦其人，性在財欲. 惟陛下裁之. 」帝曰：「財欲可足. 酒嗜難改. 」遂用彬為監軍. 加廣武將軍.

迄吳平「巴東」二字舊各本同有. 是舊鈔衍. 後，省羊渠「置」〔入〕南浦. 按上下文，晉初已有南浦縣. 何待平吳後置？考羊渠是蜀漢舊縣，建興八年曾經改名南浦，見沈約《宋書‧州郡志》. 本書言孫恢寇南浦，即此羊渠改名之南浦. 經楊宗擊退後，乃分為羊渠南浦二縣，羊渠仍故治，南浦則徙治長江岸，為武陵太守楊宗所住，今云武陵鎮是也. 既平吳後，晉武陵太守移就吳武陵郡治，南浦還屬巴東郡，故省羊渠入南浦. 南浦縣治亦北徙百五十里即今萬縣市處. 故萬縣舊名南浦. 今長灘井地區即晉羊渠縣地，仍屬萬縣. 是定此「入南浦」一「入」字的明證. 《水經注》曾稱羊渠為「南浦故縣」，又云「南浦僑縣」，亦皆是「省羊渠」，其地必入南浦的旁證. 「晉」當衍，同上. 太康初，將巫、北井還建平，但五縣. 顧廣圻校稿改作「四縣」. 廖本未改而注云「當作四」. 今按，巴郡列省縣樂城、常安. 則此亦當列羊渠為五縣也. 去洛二千五百里. 東接建平. 南接武陵. 西接錢寫脫此二字. 他各本有. 巴郡. 北接「房陵」〔上庸〕. 舊各本皆作「房陵」. 查《漢志》但有房陵縣，屬漢中郡. 本書《漢中志》「漢末以為房陵郡. 」同時仍有上庸郡. 魏改房陵為新城郡. 《晉志》新城郡統房陵等四縣，與本書同. 考其地皆在建平、上庸兩郡之東，不與巴東郡境相接. 此房陵字，應是「上庸」乃合. 原書已誤作「房陵」. 〔其屬有〕仿《巴郡總序》增. 奴、獽、夷、蜑之蠻「民」.

十三

魚復縣郡治. 公孫述更名白帝. 章武二年，改曰永安. 咸熙初復. 有橘官，〔鹽泉〕. 又有澤水神，天旱，鳴鼓於旁即雨也. 〔巴楚相攻，故置江關，舊在〕赤〔甲城，後移在江南岸，對白帝城故基〕. 依《後漢書》注引《華陽國志》文補.

朐忍縣郡舊本無此字，廖本有. 西二百九十里. 水道有東陽、下瞿數灘. 山有大、小石城勢. 張、吳、何本作並. 〔故陵郡舊治，有巴鄉名酒〕、靈壽木此下廖本注云：「當有橘圃二字. 《水經注》引不誤. 」〔橘圃〕、鹽井、顧廣圻校稿刪此二字. 云，「《水經注》三三，無鹽井字」. 然湯溪鹽井正屬此縣. 靈龜. 〔湯溪鹽井，粒大者方寸〕. 並據《水經注》補. 咸熙元年，獻靈龜於相府. 大姓扶、先、徐氏. 漢時有扶徐，〔功在〕荊州，著「石」〔名〕《楚「訪」〔記〕》. 宋槧作「扶徐荊州，著石楚訪」八字. 有注云：「著石楚訪四字未詳. 」明清各本因之. 讀者莫識其義. 顧廣圻校稿謂是「著名《楚記》」. 廖本從以入注，俱未能詳其說. 茲考扶徐即《後漢書‧度尚傳》之抗徐. 《楚記》為《荊州記》之別稱. 名、石二字形似易混. 扶抗二字亦易混. 此謂縣人扶徐，立功于荊州，為楚人方志所稱道耳. 〔其屬〕有●頭白虎復夷者也.

漢豐縣建安二十一年置. 在郡西北彭溪「源」〔原〕. 舊各本作源. 縣距溪源數百里. 皆行山谷，惟縣治處為小平原. 故改作「原」.

南浦縣郡南三百里. 晉初置〔武陵郡〕，主夷. 各本「置」接「主夷」字. 張、吳、何、王本作「主夷郡」. 今按：《宋書‧州郡志》蜀漢時已有南浦縣，非晉置. 此云「晉初置武陵郡主夷」，非縣無漢民也. 但郡守楊宗職在撫夷耳.

郡與楚接，人多勁勇，少文學，有將帥材. 此郡字亦承「武陵郡」言. 劉、廖本提行，錢、《函》本空格，張、吳、何、王、本重郡字，俱非. 楊宗為武陵太守，初只寄居南浦. 故稱縣為郡也.

〔羊渠縣漢末置. 平吳後省入南浦. 〕

〔巫，北井還屬建平郡. 〕

十四

涪陵郡，巴之南鄙. 從枳南入，「析」〔折〕《寰宇記》引作泝. 廖本作析. 他本多作折. 丹涪水，劉昭《後漢書郡國志注》引涪下有陵字. 本與楚商於之地接. 秦將司馬錯「由之」取楚商於地為黔中郡也. 丹涪水與巴涪水異，參看３章之注. 漢劉、李、錢、《函》、浙本有. 張、吳、何、王本無. 「後」〔興〕《寰宇記》引作「漢興」. 考當從. 恆有都尉何、王、浙本作郡尉. 他各本作都尉. 守之. 舊屬縣五. 去洛五千一百七十里. 東接巴東. 南接武陵. 西接牂柯. 張、吳、何、王、浙本作牂牁. 《漢志》牂柯. 北接巴郡. 土地山險、水灘. 人〔多〕戇勇，廖本無多字. 他各本有. 據補. 多獽蜑之民. 縣邑阿黨，鬥訟必死. 「無蠶桑」少文學. 〔無蠶桑〕. 此三字，舊本在「少文學」上. 茲倒在下. 惟出茶、丹、漆、蜜、蠟宋本與劉本作. 漢時，赤甲軍常取其民. 蜀丞相亮亦發其勁卒三千人為連弩士，遂移家漢中. 延熙十三年，大姓徐巨反. 車騎將軍鄧芝討平之. 《三國志‧鄧芝傳》作延熙十一年. 見玄清刻各本避諱作元. 猿緣其山，《三國志》注引無其字. 《北堂書鈔》引同. 宋、明、清寫、刻本，并有. 於文當有. 芝性好弩，手自射猿，中之. 猿子拔其箭，《裴注》引此句無子字. 《水經注》卷三十三作「自拔矢」. 《裴注》又引別本作「芝見猿抱子在樹上，引弩射之，中猿母. 其子為拔箭」. 《藝文類聚》、《太平御覽》引並同. 卷木葉塞其創. 其字，《裴注》引前種有，後種無. 《類聚》《御覽》引亦無. 芝嘆曰：「嘻！吾傷《裴注》引作違. 物之性，其將死矣. 」《裴注》引另本作「芝乃嘆息. 投弩水中，自知當死. 」《類聚》《御覽》引同，無後四字. 乃移其豪徐、藺、謝、范五千家於蜀，為獵射官. 分羸弱配督將韓、蔣等，名為助郡軍；遂世掌部曲，為大姓. 蔣字下，元豐本空三格. 嘉泰空二格（據錢本），劉、《函》本空一格. 似原有姓氏漫滅. 然不可補. 只補一等字. 晉初，移弩士於馮翊蓮勺. 其人性質直，雖徙他所，風俗不變. 故迄今「有」〔在〕蜀、漢、關中、涪陵，有，當作在. 下貫至「猶存」為句. 今改. 其當作及. 為軍在南方當作南中. 者猶存. 山有大龜，其甲可卜；其緣可作，古釵字. 《書鈔》《類聚》、《御覽》引並作釵. 下同. 世號靈.

十五

涪陵縣郡治. 宋本涪字不提行，只於叉字下空一格. 張、吳、何、王本遂于空格補一出字連下. 大謬.

丹興縣舊本脫縣字. 廖本有. 蜀時省. 山出名丹.

漢平縣延熙十三年置.

萬寧縣孝靈帝時置，舊本脫置字. 廖本有. 本名永寧.

漢髮《晉志》作漢復. 縣有鹽井. 「諸」縣北有獽、蜑，又有蟾夷也. 十一字，舊本皆上連. 廖本提行. 皆衍諸字.

〔漢葭縣省入涪陵. 〕

十六

巴西郡，屬縣七. 去洛二千八百一十五里. 東接巴郡. 南接此下舊各本俱連「梓潼」字. 脫「西接」. 廖本注云「當有脫」. 蓋脫「廣漢」二字. 漢廣漢郡轄地包涪江全流. 在巴西之西南. 〔廣漢〕. 西接舊本並脫此二字，廖本有. 梓潼. 北接「涼」張、吳、何、王本作梁. 他各本作涼. 並是漢字訛. 又脫中字. 〔漢中〕、西城. 土地山原多平，有牛馬桑蠶. 其元豐與廖本有其字. 他各本無. 人，自先漢以來，傀偉俶儻，冠冕三巴. 及郡分後，叔布、《函海》注：「周舒，子群，孫巨. 」榮始、《函海》注：「譙，子周. 」周群父子、程公弘等，或學兼三才，或精李本作清. 秀奇逸. 其次，馬盛衡《函海》注勳. 承伯，《函》注參. 才藻清李本作精. 妙；龔德緒兄弟，《函海》注「祿、皦」. 英氣曄然；黃公衡《函》注權. 應權通變；馬德信、《函》注忠. 王子均、《函》注平. 勾孝興、《函》注扶. 張伯岐《函》注嶷. 建功立事；劉二主之世，稱美荊楚. 〔若〕乃先漢以來，〔范三侯〕、舊本無，按《巴總序》當有范目. 馮車騎、《函》注緄. 「范」〔馬〕鎮南，《函海》不注. 與他各本俱作「范鎮南」. 查《士女目錄》巴西無范姓官鎮南將軍者. 惟馬忠有是銜. 范姓惟范目是名將. 應是舊寫脫亂. 皆植斯鄉，故曰「巴有將，蜀有相」也. 及晉，譙侯《函》注周. 脩文於前，陳君《函》注壽. 煥劉、李、《函》本作渙. 炳於後，並遷雙固，倬群穎世. 甄在傳記，縉紳之徒，不勝次載焉.

十七

閬中縣郡治. 有彭池大澤. 名山靈臺，見文緯書讖. 廖本注云「當作《孔子內讖》. 見《續漢志注》」. 大姓有三狐、五馬，蒲、趙、任、黃、嚴也.

「南」〔西〕充國縣〔故充國，〕和帝時置. 有鹽井. 大姓侯、譙氏. 〔漢末分置南充國時改名. 〕兩漢有充國縣，無西充國. 《後漢志》謂充國「永元二年置」，和帝即位之第三年也. 又謂南充國「初平四年置」，漢末獻帝年號也. 《三國志》，譙周「巴西西充國人」. 周生于建安六年，上距初平只六年. 是其時已有西充國，而《後漢志》無之者，足知其是充國分後改名. 譙周、陳壽皆生于巴西，所傳應不誤. 二縣惟西充國有鹽井. 譙亦西充國大姓. 常氏崇用《漢志》與譙、陳之書，不當誤屬于南充國. 而自宋槧至于廖刻，皆誤此為「南充國縣」，莫能訂正. 又脫西充國，而以平州足成七縣之數. 茲考訂釐補，庶復常氏之真.

〔南充國縣漢末置. 大姓張氏. 〕

安漢縣號出人士. 大姓陳、范、閻、趙.

平州縣〔太康元年置. 〕用《宋書‧州郡志》文補. 刪其「以野人歸化」五字.

其二縣為郡. 舊本皆與平州縣三字連. 廖本提行. 二縣，謂宕渠與漢昌為宕渠郡也.

十八

宕渠郡，「延熙中」〔蜀先主〕置. 以廣漢王士為太守. 郡建九年省. 〔延熙中復置. 尋又省〕舊刻脫誤. 茲依《隋志》與《寰宇記》改補. 永興元年，李雄復置. 今遂為郡. 長老言：「宕渠蓋為故賨國. 今有賨城、盧城. 」秦始皇時，有長人二十五丈見宕渠. 秦史胡母敬曰：「是後五百年外，《十六國春秋》引無外字. 《太平御覽》引有. 必有異人為大人者. 」及雄之王，祖世出自宕渠，有識者皆以為應之. 先漢以來，士女賢貞. 縣民、車騎將軍馮緄、大司農玄賀、大鴻臚龐雄、桂陽太守李溫《函海》注云：「《目錄》作然. 」等，皆建功立事，有補於世. 緄、溫各葬所在. 廖本注云「當作任」. 常以三月，二子之靈還鄉里，水暴漲. 郡縣吏民，莫不於水上祭之. 其列女節義在《先賢志》. 《巴郡先賢》，宋槧已闕. 今無可考.

宕渠縣郡治. 有鐵官. 石蜜，山圖所採也.

漢昌縣和帝時置. 大姓勾氏.

宣漢縣今省.

十九

右巴國，凡張、吳、何、王本無此字. 他各本有. 分為五郡，二十三縣. 二十三縣者，按上文，巴郡七縣，具三省. 巴東五縣. 涪陵五縣，省一縣. 巴西五縣. 宕渠三縣，省一縣. 應共為二十七縣. 不數省，則當為二十二縣. 而云二十三縣者，脫西充國故也. 此十二字，張、吳、何、王、浙本，直承宣漢縣行，但空格.

譔曰：元豐、《函海》與浙剜改本作讚曰. 他篇仍皆作「譔」. 巴國，遠世則黃「炎」〔帝〕《巴志總序》言「黃帝、高陽之支庶世為侯伯」. 無炎帝支封之意. 且炎帝在黃帝前，使常氏本意為炎、黃，亦不當倒炎在下. 其炎為帝字之訛甚明. 之支封；在周則宗姬之戚親；故於春秋，班侔秦楚，示甸衛也. 若蔓子之忠烈，范目之果毅；風淳俗厚，世挺名將；斯乃江漢之含靈，山岳之精爽乎？觀其俗，劉、錢本空格，注一小闕字. 《函海》夾注云：「原闕. 惠校李本改俗字. 」張、吳、何、王本皆不空，徑填為俗字. 廖本無俗字，注云「舊校云闕」. 足以知其敦壹矣. 昔沙麓崩，卜偃言：「其後當有聖女興. 」元城郭廖本注云：「當作建. 見《漢書》. 」公謂王翁孺屬當其時. 故有政君. 李雄，宕渠之「斯」廝廖、湘本作斯. 伍，略陽之黔首耳. 起自流隸，君獲廖本注云「當作獲君. 誤倒. 」茲不取. 士民；其長人之魄，良有以也？也讀如耶. 疑似語.